Αυτοκίνητα (ταινία)

Αυτοκίνητα (αγγλικά: Cars) είναι αμερικανική ταινία κινούμενων σχεδίων παραγωγής 2006, που δημιουργήθηκε εξ ολοκλήρου με τη χρήση ηλεκτρονικών υπολογιστών από την Pixar. Την ταινία ανέλαβε να χρηματοδοτήσει η Walt Disney Pictures, όπως και τις έξι προηγούμενες ταινίες της Pixar και αποτελεί την τελευταία ταινία της Pixar πριν αγοραστεί από τη Disney. Την ταινία σκηνοθέτησε ο Τζον Λάσιτερ και τις φωνές τους δανείζουν οι Όουεν Γουίλσον, Larry the Cable Guy, Πολ Νιούμαν, Μπόνι Χαντ, Τόνι Σαλούμπ, Τζον Ρατζενμπέργκερ, Τζορτζ Κάρλιν, Τζένιφερ Λούις, Τσιτς Μάριν, Ρίτσαρντ Πίτι και Μάικλ Κίτον.

Η ταινία κυκλοφόρησε στους κινηματογράφους στις 9 Ιουνίου 2006 στις ΗΠΑ. Και στις 14 Σεπτεμβρίου 2006 στην Ελλάδα. Έλαβε κυρίως καλές κριτικές, απέσπασε δύο υποψηφιότητες για Όσκαρ και κέρδισε τη Χρυσή Σφαίρα καλύτερης ταινίας κινουμένων σχεδίων.

 Υπόθεση 
Ο Κεραυνός Μακουίν, ανερχόμενο αγωνιστικό αυτοκίνητο αποφασισμένο να πετύχει, θα ανακαλύψει τελικά ότι η ζωή είναι το ταξίδι και όχι ο προορισμός. Καθώς διασχίζει τη χώρα για να πάει στον μεγάλο αυτοκινητιστικό αγώνα για το Κύπελλο Πίστον στην Καλιφόρνια, ο Μακουίν καταλήγει κατά λάθος στην ήσυχη, μικρή και ξεχασμένη πόλη "Τα Μπουζί της Ωραίας Ελένης" ή αλλιώς "Route 66". Εκεί θα γνωρίσει τους ασυνήθιστους χαρακτήρες της: τον Δρ. Χάτσον, ο οποίος είναι δήμαρχος της περιοχής, και πρώην αγωνιστικό αυτοκίνητο αφού έχει στην κατοχή του 3 Κύπελλα Piston, τη Σάλι Καρέρα που είναι ιδιοκτήτρια ενός και μοναδικού πανδοχείου και τον Μπάρμπα, ένα σκουριασμένο γερανό, οι οποίοι θα τον βοηθήσουν να καταλάβει ότι υπάρχουν πιο σημαντικά πράγματα στη ζωή από τα τρόπαια, τη δόξα και τη χορηγία.

 Διανομή 
Χαρακτήρας Αμερικανική Μεταγλώττιση  Ελληνική ΜεταγλώττισηΚεραυνός ΜακουίνΌουεν Γουίλσον Σάκης Ρουβάς Μπάρμπας Λάρι δε Κέιμπλ Γκάι Παύλος Κοντογιαννίδης Σάλι Καρέρα Μπόνι Χαντ Βίκυ Καγιά Δόκτωρ Χάτσον Πωλ Νιούμαν Γιάννης Βόγλης Λουίτζι Τόνυ Σαλούμπ Δημήτρης Μενούνος Γκουίντο Γκουίντο Κουαρόνι Ντανίλο Ντε Τζιρολάμο Ραμόν Τσιτς Μάριν Γιάννης ΜαταράγκαςΦλο Τζένιφερ Λούις Βίνα Παπαδοπούλου Λίζι Κάθριν Χέλμοντ Σοφία Χάνου Λοχίας Πολ ΝτούλεϊΓιάννης ΜποσταντζόγλουΦίλμορΤζορτζ ΚάρλινΓιάννης Στεφόπουλος Σερίφης Μάικλ Γουάλις Παύλος Χαϊκάλης  Άρχοντας Ρίτσαρντ Πίτι Χάρης Γρηγορόπουλος Τσικ ΧικςΜάικλ Κίτον Γιώργος Πετρόχειλος Κυρία ΆρχονταΛίντα ΠέτιΜαρία Πλακίδη ΤεξΧάμπι ΓουίλερΝτίνος Σούτης ΧαρβΤζέρεμι ΠίβενΓιώργος Λιάντος ΜακΤζον Ρατζενμπέργκερ Τάσος Κωστής Ντάρελ ΚαλοτάξιδοςΝτάρελ ΓουόλτριπΑκίνδυνος ΓκίκαςΜπομπ Κάτλας Μπομπ ΚόσταςΑντρέα ΠαλομπαρίνιΡεντΤζο ΡανφτΛούιζ Ντάνιελ ΡαμίρεζΜπουστΤζόνας ΡιβέραΧρήστος ΣυριώτηςΝτι ΤζέιΕι Τζέι ΧολοβίκιΔημήτρης ΣπάθηςΌχι ΤσακΜάικ ΝέλσονΔημήτρης ΣπάθηςΡάστι ΡαστίζΤομ εντ Ρέι ΜαγκλιότσιΆλκης ΖερβόςΝτάστι ΡαστίζΤομ εντ Ρέι ΜαγκλιότσιΤηλέμαχος ΚρεβάικαςΓουίνγκοΆντριαν ΟτσόαΑνδρέας ΡήγαςΜπαμπουλοφορτηγόΤζον ΓκούντμανΤάσος ΚωστήςΤζούνιορΝτέιλ Έρνχαρντ ΤζούνιορΔημήτρης ΚώτσαρηςΑυτοκίνητο Π.Τ. ΨύλλοςΤζο ΡανφτΤάσος ΚωστήςΑυτοκίνητο ΓέτιΤζον Ρατζενμπέργκερ Τάσος ΚωστήςΑυτοκίνητο ΖαμπόνΤζον Ρατζενμπέργκερ Τάσος ΚωστήςΦερράριΜίχαελ ΣουμάχερΑργύρης ΚανδύληςΜίαΛίντσεϊ ΚόλινςΚατερίνα ΓκίργκιςΤίαΕλίσα ΝάιτΚατερίνα ΓκίργκιςΜάριο ΑντρέτιΜάριο ΑντρέτιΑνδρέας ΡήγαςΚόρι ΤούρμποβιτςΣάρα ΚλαρκΜαρία Ζερβού

Συντελεστές
Σκηνοθετική Επιμέλεια

ΠροσαρμογήΜαρία Πλακίδη Μετάφραση Όλγα ΓκαρτζονίκαΣτίχοιΓιάννης ΚαραλήςΜουσική ΕπιμέλειαΗλίας Αχλαδιώτης

 Παραγωγή 
Το πρωτότυπο σενάριο και κάποια από τα αρχικά σχέδια και χαρακτήρες άρχισε παραγωγή το 1998 και οι παραγωγοί συμφωνησαν ότι το Αυτοκίνητα θα ήταν η επόμενη ταινία που θα υλοποιηθεί μετά την ταινία Ζουζούνια (A Bug's Life) και θα κυκλοφορούσε στις αρχές του 1999, συγκεκριμένα τον Ιούνιο. Ωστόσο, η ταινία δεν προχώρησε στην παραγωγή και αντί αυτής υλοποιήθηκε το Toy Story 2. Αργότερα, το πρότζεκτ Αυτοκίνητα επέστρεψε με μεγάλες σεναριακές αλλαγές.

Το 2001, ο αρχικός τίτλος της ταινίας ήταν Route 66, αλλά το 2002 ο τίτλος άλλαξε ώστε να αποφευχθεί ο πιθανός συσχετισμός της ταινίας με την ομότιτλη τηλεοπτική σειρά του 1960.

 Box office 
Ο προϋπολογισμός της ταινίας ήταν 120.000.000 δολάρια. Έκανε άνοιγμα στην 1η θέση με 60,1 εκατομμύρια δολάρια, ενώ συνολικά απέφερε 244 εκατομμύρια δολάρια στο αμερικανικό box office. Τα έσοδα της ταινίας παγκοσμίως έφτασαν τα 461,9 εκατομμύρια δολάρια.

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμα Όσκαρ  Καλύτερη Ταινία Κινουμένων Σχεδίων    υποψηφιότητα Μουσική  Ράντι Νιούμαν  υποψηφιότητα Χρυσές Σφαίρες  Καλύτερη Ταινία Κινουμένων Σχεδίων    νίκη BAFTA  Καλύτερη Ταινία Κινουμένων Σχεδίων    υποψηφιότητα

 Παραπομπές 

 Εξωτερικοί σύνδεσμοι 
 Επίσημη ιστοσελίδα στη Disney
 Επίσημη ιστοσελίδα στην  Pixar
 Αυτοκίνητα στο IMDb

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2006
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Ταινίες παραγωγής Pixar
Κατηγορία:Ταινίες παραγωγής Walt Disney Pictures
Κατηγορία:Αμερικανικές buddy ταινίες
Κατηγορία:Ταινίες σε σκηνοθεσία Τζον Λάσιτερ
Κατηγορία:Ταινίες κινουμένων σχεδίων παραγωγής Walt Disney Pictures
Κατηγορία:Ταινίες κινουμένων σχεδίων του 2006
Κατηγορία:Χρυσή Σφαίρα Καλύτερης Ταινίας Κινουμένων Σχεδίων
Κατηγορία:Αυτοκίνητα (franchise)